62018TJ0636_INF
2020 m. gruodžio 16 d. Bendrojo Teismo (aštuntoji išplėstinė kolegija) sprendimas
Tokai erftcarbon / Komisija
(Byla T‑636/18)
„Deliktinė atsakomybė – Aplinka – Medžiagų ir mišinių klasifikavimas, ženklinimas bei pakavimas – Aukštos temperatūros akmens anglių deguto priskyrimas prie 1 kategorijos ūmaus toksiškumo vandens organizmams (H400) ir 1 kategorijos lėtinio toksiškumo vandens organizmams (H410) cheminių medžiagų – Pakankamai aiškus teisės normos, suteikiančios teisių privatiems asmenims, pažeidimas“
1.
Deliktinė atsakomybė – Sąlygos – Neteisėti veiksmai – Žala – Priežastinis ryšys – Vienos iš sąlygų netenkinimas – Viso ieškinio dėl žalos atlyginimo atmetimas
(SESV 340 straipsnio antra pastraipa)
(žr. 54, 55 punktus)
2.
Deliktinė atsakomybė – Sąlygos – Neteisėti veiksmai – Pakankamai aiškus teisės normos, suteikiančios teisių privatiems asmenims, pažeidimas – Teisės norma, suteikianti teisių privatiems asmenims – Sąvoka – Vandens aplinkai pavojingų mišinių klasifikavimo metodas – Neįtraukimas
(SESV 340 straipsnio antra pastraipa; Europos Parlamento ir Tarybos reglamento Nr. 1272/2008, iš dalies pakeisto reglamentais Nr. 286/2011 ir Nr. 944/2013, I priedo 4.1.3.5.5 punktas)
(žr. 58, 66–69 punktus)
3.
Deliktinė atsakomybė – Sąlygos – Neteisėti veiksmai – Pakankamai akivaizdus taisyklės, kuria privatiems asmenims nustatomos arba pasunkinamos pareigos ir taip padaromas poveikis jų teisinei padėčiai, pažeidimas
(SESV 340 straipsnio antra pastraipa)
(žr. 70, 71 punktus)
4.
Deliktinė atsakomybė – Sąlygos – Neteisėti veiksmai – Pakankamai aiškus Sąjungos teisės pažeidimas – Reikalavimas, kad institucijos padarytų akivaizdų ir sunkų savo diskrecijos ribų pažeidimą – Komisijos padarytas taisyklės, kuria jai suteikiama diskrecija klasifikuojant chemines medžiagas ir junginius, pažeidimas – Mokslo požiūriu labai sudėtinga situacija – Pakankamai akivaizdaus pažeidimo nebuvimas
(SESV 340 straipsnio antra pastraipa; Europos Parlamento ir Tarybos reglamento Nr. 1272/2008, iš dalies pakeisto reglamentais Nr. 286/2011 ir Nr. 944/2013, I priedo 4.1.3.5.5 punktas)
(žr. 80–116 punktus)
Dalykas
SESV 268 straipsniu grindžiamas prašymas atlyginti žalą, tariamai patirtą dėl to, kad buvo priimtas 2013 m. spalio 2 d. Komisijos reglamentas (ES) Nr. 944/2013, kuriuo iš dalies keičiamas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, siekiant jį priderinti prie technikos ir mokslo pažangos (OL L 261, 2013, p. 5), kiek juo aukštos temperatūros akmens anglių degutas priskiriamas prie 1 kategorijos ūmaus toksiškumo vandens organizmams (H400) ir 1 kategorijos lėtinio toksiškumo vandens organizmams (H410) cheminių medžiagų.
Rezoliucinė dalis
1.
Atmesti ieškinį.
2.
Tokai erftcarbon GmbH padengia savo ir Europos Komisijos bylinėjimosi išlaidas.
3.
Ispanijos Karalystė ir Europos cheminių medžiagų agentūra (ECHA) padengia savo bylinėjimosi išlaidas.